section_heading: Povijest
paragraph_text: Prvi rukometni klub iz Tivta Partizan osnovan je 1949. godine. Natjecao se u raznim ligaškim natjecanjima od 1950-ih do 1990-ih, većinom u Drugoj ligi. Uspostavom SRJ odnosno SCG, Partizan je preimenovan u Tivat. Natjecao se u 2. jugoslavenskoj ligi Zapad i u crnogorskoj republičkoj ligi. 2005. godine su se Tivat i kotorski klub Kotor spojili u jedan klub. Novi klub, sljednik Tivta ponio je ime Boka. Boka je svoju prvu sezonu igrala u Prvoj crnogorskoj ligi 2006. godine. U 1. ligi natjecao se sezone 2006./07. i 2007./08. godine. U 1. ligi je opet 2013./2014. godine. 2014. godine klub je promijenio ime u Partizan 1949. U 1. ligi također je 2014./15., kad je izborio natjecanje u europskim kupovima.